als_Latn dik_Latn sag_Latn
Për “Dancing with the stars” ka shumë kohë që flitet. Emrat e konkurrentëve po zbulohen një nga një. Por ka disa gjëra që nuk janë marrë vesh akoma. Ja këtë mision e kemi marrë ne përsipër: t’u themi disa të pathëna për spektaklin “DWS”, i cili pritet të nisë së shpejti. Ndërkohë, kemi mësuar se provat zyrtare kanë nisur dhe pse ende ka mungesa në numrin e konkurrentëve.
Vesa gati për “DWS”
Kanë zyrtarisht provat për edicionin e dytë të “Dancing with the stars” dhe një nga konkurrentet e këtij edicioni do të jetë edhe këngëtarja nga Kosova, Vesa Luma.
Vesa tashmë ka shkuar të jetojë përkohësisht në Tiranë dhe sapo ka filluar të përgatitet për këtë edicion. Vesa që tani është shprehur e emocionuar, por ndërkohë shprehet se do t’i mungojë shumë familja.
“I vetmi shqetësim që kam është familja. Kohët e fundit jam lidhur shumë me ta dhe preokupohem për çdo gjë, ndoshta edhe më shumë sesa duhet”, – tregon këngëtarja.
Sot, 15 shkurt, është edhe dita kur provat për edicionin e dytë të këtij kompeticioni nisin edhe zyrtarisht.
Mimoza Ahmetaj… na surprizon
Një emër që na ka suprizuar për pjesëmarrjen e saj në “Dancing with the stars” është Mimoza Ahmetaj. Poetja Ahmetaj i është shtuar së fundmi listës së artistëve në garë, pasi emri i saj nuk ka qenë në “listat paraprake”. Ajo ka nisur zyrtarisht provat për të qenë gati për në skenë.
Agnesa: “DWS”, sfidë e re
Edhe një tjetër kosovare do të jetë konkurrente në “Dancing with the stars”, e kjo është Agnesa Vuthaj.
Agnesa në një prononcim për “Telegrafi.com” ka treguar se është shumë e emocionuar dhe shumë e lumtur që është pjesë e këtij spektakli, pasi ajo gjithmonë e ka dashur vallëzimin.
“Dancing with the stars” është një sfidë e re për mua, që mezi po pres të filloj. Unë gjithmonë e kam dashur vallëzimin dhe jam shumë e lumtur që jam pjesë e një show të tillë televiziv”, – ka pohuar Agnesa për “Telegrafi”.
“Këtë herë do të paraqitem para publikut në një fushë që nuk më kanë parë më herët dhe shpresoj të pëlqehem edhe kur vallëzoj”, – ka përfunduar Vuthaj, e cila, tashmë, ndodhet në Tiranë.
Aurela lë në baltë “DWS” (!)
Një prej emrave të lakuar që në fillim, ka qenë emri i këngëtares Aurela Gaçe. Edhe vetë Aurela ishte dakord për të qenë pjesë e spektaklit, por…
Fitorja në festivalin e RTSH i ka ndryshuar komplet planet Aurelës. Kjo i ka kushtuar shumë dhe spektaklit “Dancing with the stars”, në të cilin tashmë Aurela nuk mund të marrë dot pjesë. Angazhimet e shumta që ka për në Eurosong nuk i lënë kohë të lirë për asgjë tjetër.
Bleona… refuzon
Pas ikjes së Aurelës, si kandidaturë e mundshme u diskutua të ishte Bleona Qerreti. E kontaktuar me telefon, këngëtarja, e cila prej kohësh jeton në Amerikë, nuk ka pranuar të jetë pjesë e këtij spektakli. Arsyet e refuzimit nuk dihen, por ndoshta këngëtarja nuk ka dashur të shkëputet nga bashkëshorti i saj.
Adelina? Pending…
Nga personazhet, të cilët kanë nisur të bëjnë provat tashmë mësojmë se organizatorët e spektaklit i kanë nisur ftesë Adela Ismajlit. Këngëtarja kosovare ende nuk ka kthyer përgjigje… duke lënë organizatorët “pending”. Në fakt do të ishte mrekulli, nëse Adelina do të ishte pjesë e këtij spektakli, por ne besojmë se shanset janë të pakta.
Ka qenë shumë e vështirë lidhja me Adelinën, pasi ajo tashmë është zhvendosur të jetojë në Paris. Duket se këtë kohë ajo i është kushtuar tërësisht muzikës, për të realizuar kështu ëndrrën e saj më të madhe. Në fakt është ëndrra e çdo këngëtari kosovar dhe shqiptar: Të hyjë në tregun muzikor europian dhe botëror.
Shpati, konkurrent i fortë
Ndër emrat e artistëve meshkuj kemi zbuluar shumë pak. Por sapo pamë emrin e Shpatit e menduam menjëherë që meshkujt e tjerë nuk do ta kenë garën të lehtë. Shpati është mësuar tashmë me kërcimin dhe pse për hir të së vërtetës kërcimet e Shpatit janë të stilit tallava .
Nga ana tjetër duke parë dhe fizikun e Shpatit, themi që do të jetë konkurrent i fortë!
Kudo Elvana Gjata
Një tjetër këngëtare, e cila ka konfirmuar pjesëmarrjen e saj në spektakël është Elvana Gjata. Ne nuk kemi asnjë dyshim që Elvana do t’ia dalë mbanë më së miri dhe do të jetë po aq e suksesshme sa është në muzikë.
Big Basta… urgjent palestër!
Mashkulli tjetër që do të jetë performues në “DWS” është Big Basta, i cili është vërtet Big! Ne në fakt para dy ditësh e kemi parë Big Bastën me një çantë, ndoshta ka nisur palestrën.
Nuk ka faj se të hidhesh dhe të përdridhesh duhet të jesh pak elastik…
Megjithatë ne i urojmë Big Bastës shumë suksese dhe jemi të sigurt që do të arrijë të na befasojë!
Rimi Cërloj… dorëzohet!
Rimi Cërloj është një balerin shqiptar mjaft i njohur në Itali. I parë shpesh në spektaklin “Domenica in”. Ai ishte ftuar nga organizatorët e “DWS” për të qenë pjesë e spektaklit.
Sigurisht, ai ishte menduar për të qenë pjesë e jurisë ose balerin, pasi nuk mund të merrte pjesë si konkurrent. Konflikt interesi .
Fillimisht Rimi ka pranuar, por për shkak të zvarritjeve të shumta të organizatorëve, ai më në fund është dorëzuar duke dhënë një “Jo” përfundimtare.
Çiljetën nuk e merr njeri për… “cicër”
Një nga konkurrentet e tjera në këtë spektakël është Çiljeta. Asnjë nga balerinët nuk merr përsipër të kërcejë me Çiljetën dhe kjo për shkak të “cicave”. Në fakt u habitëm shumë kur morëm vesh se Çiljeta është konkurrente… a nuk duhet ta ketë pak të vështirë me gjoksin që ka? Një vit më parë, njëra nga konkurrentet e “Amici”, konkurrente e disiplinës së kërcimit, u përjashtua vetëm se kishte “Gjoksin e madh” dhe që nuk e kishte as sa gjysma e Cilit.
Vetë konkurrentët që kanë nisur garën na treguan se asnjë nga balerinët nuk ka shprehur dëshirën të kërcejë me Çilin. Kanë frikë se mos u ngelet “në dorë”.
Po sikur mos mjaftonte gjoksi, Çiljeta para pak ditësh ka qenë në Turqi. Këtë herë jo për pushime, por për një ndërhyrje kirurgjikale. Për operacion vithesh… pak fare silikon.
Ne bëjmë thirrje që nëse ka ndonjë balerin sypatrembur të kontaktojë me organizatorët ta zgjidhë këtë problem një herë e mirë se na ngeli Çili pa partner!
Shekulli
als_Latn als_Latn als_Latn als_Latn als_Latn als_Latn tum_Latn als_Latn als_Latn als_Latn als_Latn als_Latn als_Latn dik_Latn als_Latn als_Latn smo_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn